निजी उमाविहरूले आफ्नो शैक्षिक संस्थामा लक्षित विद्यार्थी संख्या पुर्‍याउन यस प्रकारका विभिन्न आइडिया लगाउँछन् । आफूलाई सर्वोत्कृष्ट शैक्षिक संस्था भन्ने त छँदैछ, अर्कोलाई नराम्रो भन्नसम्म पछि पर्दैनन् । भर्ना वा त्यसभन्दा अघि उमाविले विद्यार्थी र अभिभावकलाई नजिकको पाहुनालाई गर्ने स्वागतभन्दा बढी नै आत्मियता देखाउँछन् । एक उमावि सञ्चालकका अनुसार विद्यार्थी र अभिभावकलाई सहज महसुस गराउन त्यस्तो व्यवहार प्रदर्शन गरिएको हो तर देख्नेलाई केही बढी नै सद्भाव देखाइएको हो कि जस्तो लाग्न सक्छ ।
